Document ID: 32009R1260

UREDBA KOMISIJE (EU) št. 1260/2009
z dne 18. decembra 2009
o spremembi prilog I, II, IV in VI k Uredbi Sveta (ES) št. 517/94 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 517/94 z dne 7. marca 1994 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti (1), in zlasti člena 28 Uredbe,
ob upoštevanju naslednjega:
(1)
Dvostranski sporazum z Republiko Belorusijo za trgovanje s tekstilnimi izdelki v letu 2009 preneha veljati 31. decembra 2009. Za obnovitev tega sporazuma z Belorusijo skupno soglasje ni bilo doseženo. Belorusija, ki vstopa v carinsko unijo z Rusijo in Kazahstanom, meni, da nadaljnje odobritve prednostnega dostopa za izvoz tekstila in oblačil EU na beloruski trg niso več možne. Zato se zdi primerno Belorusijo vključiti v področje uporabe Uredbe (ES) št. 517/94. Uredbo (ES) št. 517/94 je zato treba ustrezno spremeniti.
(2)
Spremembe Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (2) se nanašajo tudi na nekatere oznake v Prilogi I k Uredbi (ES) št. 517/94.
(3)
Ukrepi, predvideni s to uredbo, so v skladu z mnenjem Odbora za tekstil, ustanovljenega s členom 25 Uredbe (ES) št. 517/94 -
SPREJELA NASLEDNJO UREDBO:
Člen 1
Priloge I, II, IV in VI k Uredbi (ES) št. 517/94 se spremenijo, kot je določeno v Prilogi k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se od 1. januarja 2010.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. decembra 2009

Labels: 1
3
5